Ranunculaceae
Ranunculaceae ili ljutići (žabnjaci, žabnjače) su velika porodica višegodišnjih, rjeđe jednogodišnjih biljaka iz razreda dikotiledona. Ljutići su rasprostranjeni širom svijeta, ali su najuspješniji i najraznolikiji u područjima umjerenog i hladnog pojasa Sjeverne hemisfere. Većina predstavnika ove porodice živi na vlažnim mjestima, po čemu su i dobili popularna imena (koja asociraju na žabe). Porodica uglavnom obuhvata zeljaste biljke, rjeđe drvenaste povijuše kao što je pavit. Obično prezimljavaju njihovi rizomi ili prizemni izdanci.